SAKU VALLAVALITSUS

KUTSE

Pakkumuse esitamiseks väikehankes: „Atiku tee ja Tuisu tee rekonstrueerimine omanikujärelevalve“.

1. Hankija: Saku Vallavalitsus
2. Kontakt ja selgitused:

2.1 Tehnilistes ja objektiga seotud küsimustes ning lepinguga seotud küsimustes Saku vallamajanduse insener August Albert, telefon 671 2407; 5342 2929, e-post august.albert@sakuvald.ee

1. Lisad

3.1 Riigihanke nr 235453 dokumendid;

3.2 Hankelepingu projekt;

3.3 Vorm 1 Pakkumuse maksumuse esildis.

1. Tööde teostamise aeg: Omanikujärelevalve (edaspidi OJV) teenuse osutamise tähtajad on seotud Atiku tee ja Tuisu tee ehitamise hanke tähtaegadega, sh kõikide garantiikohustuse täitmise korraldamine kõikide garantiikohustuste täitmiseni.
2. Hanke osadeks jaotamine

Hankija otsustas riigihanget osadeks mitte jagada, kuna ostetavat tööd ei ole otstarbekas majanduslikult eraldada, sest põhjustab hankijale täiendavaid ebaotstarbekaid kulutusi.

1. Tasumise tingimused:
* Tasutakse kahes osas: Tuisu tee ehitusööde üleandmisel ning Atiku tee ehitustööde üleandmisel vastavalt lepingus toodud tingimustel.
* Tasu garantiikohustuse täitmise eest tasutakse ühekordselt, peale ehitusperioodi lõppu koos viimase OJV teenuse arvega.
* Tellija poolt täiendavalt juurde tellitavad OJV tööpäevad, kui ehitaja ei lõpeta ehitamist lepingus märgitud tähtajal, tasutakse vastavalt lepingu tingimustele.
* Tingimuslike pakkumuste esitamine ei ole lubatud.

1. Pakkumuse jõusoleku aeg: 60 päeva.
2. Pakkujate või taotlejate individuaalne seisund, sealhulgas kutse- või ettevõtlusregistrisse kuulumisega seotud nõuded (hankemenetlusest kõrvaldamise alused):
	1. Pakkuja kohustuseks on vajaliku kvalifikatsiooniga tööjõu, materjalide ja töövahendite olemasolu tagamine. Töid teostav ettevõte peab omama Majandus- ja Kommunikatsiooniministeeriumi juures olevas Majandustegevuse registris (MTR) registreeringut tegevusalal „Omanikujärelevalve“, tegevusala liigil Tee ehitamise omanikujärelevalve või peab Pakkujal olema asukohamaa seaduse kohane vastav registreering või luba nimetatud tegevusalal tegutsemiseks. MTR registris olev ettevõtte kinnitab vabas vormis registreeringu olemasolu, registreeringut kontrollib hankija. MTR registreeringut mitte omav pakkuja esitab dokumendid asukoha maa registreeringu kohta.
	2. Pakkuja peab olema viimase kolme (3) aasta jooksul teostanud vähemalt kolm tee-ehitusobjekti omanikujärelevalve teenust, mille raames on igal objektil ehitatud või rekonstrueeritud vähemalt 3000 m2 kruusateid pinnatud kattega teedeks. Pakkuja esitab sarnaste tööde loetelu koos tellija andmete ning lepingu maksumuse ja tehniliste näitajate ära näitamisega (Vorm 2).
	3. Pakkujal peab olema vähemalt kaks (2) Teede järelevalveinseneri (edaspidi insener, kellele on väljastatud vähemalt Teedeinseneri 6. kutsetaseme kutsetunnistus „Tee-ehituse ja korrashoiu“ all-eriala „Järelevalve“ ametialal. Teine insener peab olema teostatavate ehitustöödega kursis ning vajadusel on kohustatud asendama esimest inseneri tema planeeritud või mitteplaneeritud eemaloleku ajal. Isiku kohta, kelle elukoht ei ole Eesti Vabariik ja kellele ei ole väljastatud vähemalt Teedeinseneri 6. kutsetaseme kutsetunnistust „Tee-ehituse ja korrashoiu“ all-eriala „Järelevalve“ ametialal, esitab pakkuja tema elukohamaal väljastatud tegevusloa koopia või tõendi selle kohta, et ta omab õigust tee ehituse omanikujärelevalve teostamiseks vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava asukohamaa õigusaktist selle olemasolu korral.
	4. Insener peab olema viimase 3-aasta jooksul teostanud tee-ehitustööde omanikujärelevalvet vähemalt kahel tee-ehitusobjektil, mille raames on mõlemal juhul ehitatud vähemalt 4000 m2 kruusateid pinnatud kattega teedeks. Insener peab oskama eesti keelt heal tasemel nii kõnes kui kirjas või tagab pakkuja tõlgi olemasolu teenuse osutamisel. Pakkuja esitab vastutava spetsialisti CV, kus on näha vastavus eelnimetatud nõuetele (Vorm 3).

1. Hindamiskriteerium: madalaim hind. Pakkuja täidab vorm 1 pakkumuse maksumuse esildis.

Pakkumused esitada: hiljemalt 19.05.2021 kell 10:00, digiallkirjastatult e-postile: saku@sakuvald.ee või läbi Mercell keskkonna. Pakkuja vastutab sidevahendite toimimise eest.

Pakkumuse koosseisus esitada:

- vajadusel volikiri pakkuja ettevõtte esindamise õiguse kohta;

- Vorm 1 Pakkumuse maksumuse esildis;

- Vorm 2 Pakkuja kogemus sarnaste teenuste osas.

- Vorm 3 CV.